स्वामी विवेकानंद ने एक सबसे महत्वपूर्ण चीज जो सिखाई है, वो ये है कि जब तक आपको ईश्वर दिखने न लगें तब तक आपके सवाल ख़त्म नहीं होने चाहिए।

अगर आपके मन से जिज्ञासा ख़त्म हो गई तो समझिए या तो आप मृत हैं या फिर आपने ईश्वर को जान लिया है। शुरुआत में रामकृष्ण परमहंस से भी कई बार उनकी नोक-झोंक हो जाती थी, बोलचाल तक बंद हो जाती थी। परमहंस एक स्पर्श मात्र से उन्हें विदेह बना दिया करते थे। उनके सामने जो जगत था, वो गायब हो जाया करता था और ईश्वर ही ईश्वर दिखते रहते थे।

ठीक वैसे ही, जब नरेंद्र भजन गाया करते थे तब ठाकुर भी एकदम समाधिस्थ हो जाया करते थे। ये गुरु-शिष्य परंपरा के इतिहास में एक ऐसा उदाहरण है, जो हमें ये सिखाता है कि ये संबंध भी जन्म-जन्मांतर पूर्व ही तय हो जाते हैं। दोनों एक-दूसरे को ढूँढ ही लेते हैं।